Vita:Círdan

message: Szia!
Hirtelenjében, amit javítani kellene:
*Egy enciklopédiában nincs olyan, hogy „sindául”, csak sindarin nyelven (a kódja: [[sindarin nyelv]]en ).
* Helyesen: [[J. R. R. Tolkien]] (Azaz szóközök vannak a pontok után – magyarul így kell, a szóköz nélküli változat csak az angolban elfogadott.)
* Figyelj arra, hogy ne keverd az igeidőket, és maradj meg az enciklopédikus (azaz kissé száraz, de tárgyilagos) hangvételnél!
* A sindát nem kell mindig linkelni, elég csak az első előfordulásakor (meg minden mást is). 
* Ki kellene emelni, hogy az egyik legöregebb tünde a Harmadkor végén (sőt, már a másodkorban is), és feltételezhető, hogy a Cuiviénen partjainál felébredtek egyike. (Forrás: People of Middle Earth, Last Writings, 30. jegyzet - pontos könyvészeti adatokat még keresek hozzá.)
* A név után zárójelbe oda kellene írni, hogy (IPA: [{{IPA|ˈkiːrdan}}]). Az eredménye ez lesz: (IPA: []). A név helyes kiejtését jelzi.
* Ne a teler szót linkeld, hanem a [[telerek]] szót – a népeket mindig többesszámban nevezzük meg a cikkük címében.
* Az idézetet ne a két kettősponttal húzd be és jelezd, hanem tedd <blockquote>Ide jön az idézet!</blockquote> tagek közé. Használhatod az  sablonok valamelyikét is, ha dekoratívabbat akarsz (de inkább ne ezzel foglalkozz).
* Szauron nincs, az engem megszemélyesítő pancser neve Sauron 
* A könyv címe helyesen A Gyűrűk Ura, a gyűrűm neve pedig Egy Gyűrű (fontos a nagy kezdőbetű!).
* Az istárok sem istarok. Kell az ékezet!
* Bilbóra és Frodóra a teljes nevükkel linkelj: [[Zsákos Bilbó|Bilbó]], [[Zsákos Frodó|Frodó]]. Így átirányításra mutat a link, ami később esetleg problémát okozhat.
* A források közül vedd ki az angol Wikipédia-cikkre mutatót. Ha fordítottatok belőle, akkor azt megfelelő sablonnal kell jelezni (szólj, és megmutatom, hogyan).
Amúgy egészen szépen haladsz, csak így tovább! --  2011. március 21., 21:35 (CET)
thread_title: Javaslatok a cikkhez

message: Köszönjük a jó tanácsokat, igyekszünk javítani, olyan gyorsan, ahogyan csal lehet, és lenn egy kérdésünk. Akkor az angol wikipédisá forrást, ha bele akarjuk tenni, akkor azt hogyan kell? Milyen sablonnal?
Köszönjük szépen még egyszer a ránk fordított időt (reméljük megéri)! ;)
Bombadil Toma
replies: text: Sziasztok! Még javítani kellene, hogy:

text: * Círdan személy, nem karakter. A karakter szó jelentése személy értelemben nem általánosan elfogadott, hivatalosan a jellem, vagy az írásjelek és térközképző elemek összefoglaló neve.

text: * Az angol Wikipédia cikk forrásként való jelzésére a  sablon való: . Az utolsó kódszámot az angol cikk laptörténetéből csaltam elő, és a jelenlegi változat verzióazonosítója. (Ha később jelentősen megváltozna a cikk, a fordítást jelző sablon akkor is erre a mostani állapotra mutat, így feltehetőleg az, amit felhasználtatok, nem tűnik el belőle.) A sablont a külső hivatkozások előtti sorba kell betenni.

text: *Egyszeres idézőjelet a magyar nyelvben nem használunk. A dupla, nyomdai idézőjelet kell helyette mindenhol alkalmazni, amit legegyszerűbben úgy tudsz beírni, hogy kijelölöd az idézőjelbe való szöveget, és alul a karakterek beszúrását segítő, kis dobozokba zárt linkek közül rákattintasz az idézőjel linkjére. Ez a nyitó és a záró idézőjelet is beilleszti a megfelelő helyre, és nincs vele gondotok! :)

text: * A forrásoknál jó lenne, ha oldalszámokat is tudnátok adni! Pontosabban az feltétlenül szükséges, és a szakaszok végén a megfelelő forrást hivatkozással jelezni kell. Ha kifejezetten, írásban engedélyezitek, hogy a cikkbe belenyúljak, akkor ebben (is) segítek, mert ez is egy elég faramuci sablonrendszerrel működik a legjobban.

text: * A cikk végére be kellene tenni a nyelvközi hivatkozások kódját, amit mi csak interwiki néven szoktunk emlegetni. A legvégére írjátok be, hogy en:Círdan. Ez az angol interwikit illeszti be, és majd ha arra jár valamelyik, erre szakosodott (ro)bot, akkor szépen hozzábiggyeszti a többit. Ezek elég sűrűn végignézik az oldalakat, szóval pár napon belül teljes lesz a hivatkozás listája.

text: Még megkérem a Tolkien-műhely szerkesztőit, hogy valaki nézze át a cikket, ne csak az én szememre hagyatkozzunk, és más is rábólint, mehet ki a szócikk névtérbe. Továbbra is szerkeszthetitek ti is, de onnantól már szabad a vásár, bárki, aki tud, javíthat a cikken.

text: Gratulálok az eddigi munkátokhoz, elég jól sikerült cikk lett. Jobban örültem volna, ha nem ennyire kampányszerűen teszitek fel, hanem többet látok a folyamatból is, ahogy kialakul, mert azért elég sok minden van benne, amit máshogyan kellett volna megoldani. De nincs mit szégyellni rajta, és a pontokban is meglesz az eredménye!  --  2011. március 22., 20:25 (CET)
Vargamate szerint is jó lett a cikk, de felhívta a figyelmemet egy hibára, amit én se vettem észre: Szürkerév neve hibás, alighanem elírás miatt. Más helyesírási és írásjelhiba is van a cikkben, azokat is javítani kellene még, aztán mehet a szócikk névtérbe! --  2011. március 23., 21:49 (CET)
thread_title:  Segítség 

message: Ezennel kifejezetten engedélyt ad rá Bombadil Toma hogy belenyúlj a cikkbe! :)
Megpróbáljuk kigyűjteni az oldalszámokat, de nem biztos, hogy mindent, mindenhol megtalálunk, ezért kérnénk segítséget.
Amit tudtam kijavítottam, ismét, de még biztos maradt benne hiba. Örülök hogy tetszik! :)
thread_title:  Források 

message: Szerintem abszolút nélkülözhető Círdan. No nem a mitológia szempontjából, hanem az enciklopédia szempontjából. Kifejezetten marginális figura. Szerintem... --Neruo vita 2012. április 17., 17:01 (CEST)
Mondjuk amúgy nem annyira tudom, mi értelme van a besorolósdinak, de üres, abszolút értelmetlen órákban jó muri csinálni. :) --Neruo vita 2012. április 17., 17:02 (CEST)
thread_title:  Besorolás